NÁRODNÁ RADA SLOVENSKEJ REPUBLIKY

V. volebné obdobie

Návrh

**Zákon**

**z ......... 2010,**

**ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení zákona Národnej rady Slovenskej republiky č. 70/1997 Z. z., zákona č. 515/2003 Z. z., zákona č. 36/2005 Z. z., zákona č. 265/2005 Z. z., zákona č. 344/2007 Z. z., zákona č. 445/2008 Z. z. a zákona č. 250/2010 Z. z. sa mení a dopĺňa takto:

1. Za § 1 sa vkladá § 1a, ktorý znie :

„§1a

(1) Slovenská republika považuje štátne občianstvo za trvalý zväzok, na základe ktorého vytvára podmienky pre život každého svojho občana rovnako, bez rozdielu na rasu, národnosť či náboženstvo. Slovenská republika garantuje svojmu občanovi v súlade s Ústavou Slovenskej republiky uplatňovanie jeho ľudských, politických, kultúrnych a hospodárskych práv, poskytuje mu ochranu v zahraničí. Zo strany občana Slovenskej republiky štátne občianstvo zaväzuje dodržiavať ústavnosť a právny poriadok Slovenskej republiky.

 (2) Slovenská republika neuznáva účinky udelenia štátneho občianstva cudzieho štátu štátnym občanom Slovenskej republiky, pokiaľ toto štátne občianstvo bolo udelené v rozpore s medzinárodným právom, medzinárodnou obyčajou a všeobecne uznávanými zásadami medzinárodného práva týkajúcimi sa občianstva a to najmä v rozpore s podmienkou, že občianstvo je založené na silnejších faktických väzbách medzi jednotlivcom a štátom, za ktoré sa považuje obvyklý pobyt jednotlivca, centrum záujmov jednotlivca, jeho rodinné väzby a jeho účasť na verejnom živote“.

§ 7 sa dopĺňa odsekom 7, ktorý znie:

 „(7) Bez splnenia podmienok podľa odseku 1 sa udelí štátne občianstvo Slovenskej republiky žiadateľovi, ktorý stratil štátne občianstvo Slovenskej republiky nadobudnutím cudzieho štátneho občianstva od 17. júla 2010 do 31. decembra 2010.“.

V § 9 odsek 1 znie:

„(1) Štátne občianstvo Slovenskej republiky možno stratiť len prepustením zo štátneho zväzku Slovenskej republiky na vlastnú žiadosť.“.

4. V § 9 sa vypúšťajú odseky 16 až 22. Poznámky pod čiarou 13aa) a 13ab) sa vypúšťajú.

5. V § 9b ods. 1 sa vypúšťa písmeno d).

6. V § 9b ods. 2 sa slová „odseku 1 písm. b) až d)“ nahrádzajú slovami „v odseku 1 písm. b) a c)“.

**Čl. II**

 Zákon Národnej rady Slovenskej republiky č. 145/1995 Z.z. o správnych poplatkoch v znení zákona Národnej rady Slovenskej republiky č. 123/1996 Z.z., zákona Národnej rady Slovenskej republiky č. 224/1996 Z.z., zákona č. 70/1997 Z.z., zákona č. 1/1998 Z.z., zákona č. 232/1999 Z.z. , zákona č. 3/2000 Z.z. , zákona č. 142/2000 Z.z. , zákona č. 211/2000 Z.z. , zákona č. 468/2000 Z.z., zákona č. 553/2001 Z.z., zákona č. 96/2002 Z.z., zákona č. 118/2002 Z.z., zákona č. 215/2002 Z.z., zákona č. 237/2002 Z.z., zákona č. 418/2002 Z.z., zákona č. 457/2002 Z.z., zákona č. 465/2002 Z.z. , zákona č. 477/2002 Z.z., zákona č. 480/2002 Z.z., zákona č. 190/2003 Z.z., zákona č. 217/2003 Z.z. , zákona č. 245/2003 Z.z. , zákona č. 450/2003 Z.z., zákona č. 469/2003 Z.z. , zákona č. 583/2003 Z.z. , zákona č. 5/2004 Z.z. , zákona č. 199/2004 Z.z. , zákona č. 204/2004 Z.z. , zákona č. 347/2004 Z.z., zákona č. 382/2004 Z.z. , zákona č. 434/2004 Z.z., zákona č. 533/2004 Z.z. , zákona č. 541/2004 Z.z. , zákona č. 572/2004 Z.z. , zákona č. 578/2004 Z.z., zákona č. 581/2004 Z.z. , zákona č. 633/2004 Z.z., zákona č. 653/2004 Z.z., zákona č. 656/2004 Z.z., zákona č. 725/2004 Z.z., zákona č. 5/2005 Z.z., zákona č. 8/2005 Z.z. , zákona č. 15/2005 Z.z. , zákona č. 93/2005 Z.z. , zákona č. 171/2005 Z.z., zákona č. 308/2005 Z.z., zákona č. 331/2005 Z.z., zákona č. 341/2005 Z.z., zákona č. 342/2005 Z.z., zákona č. 473/2005 Z.z., zákona č. 491/2005 Z.z. , zákona č. 538/2005 Z.z., zákona č. 558/2005 Z.z. , zákona č. 572/2005 Z.z., zákona č. 573/2005 Z.z., zákona č. 610/2005 Z.z. , zákona č. 14/2006 Z.z. , zákona č. 15/2006 Z.z. , zákona č. 24/2006 Z.z., zákona č. 117/2006 Z.z., zákona č. 124/2006 Z.z. , zákona č. 126/2006 Z.z., zákona č. 224/2006 Z.z. , zákona č. 342/2006 Z.z. , zákona č. 672/2006 Z.z. , zákona č. 693/2006 Z.z. , zákona č. 21/2007 Z.z. , zákona č. 43/2007 Z.z. , zákona č. 95/2007 Z.z. , zákona č. 193/2007 Z.z. , zákona č. 220/2007 Z.z. , zákona č. 279/2007 Z.z. , zákona č. 295/2007 Z.z., zákona č. 309/2007 Z.z. , zákona č. 342/2007 Z.z. , zákona č. 343/2007 Z.z. , zákona č. 344/2007 Z.z., zákona č. 355/2007 Z.z. , zákona č. 358/2007 Z.z. , zákona č. 359/2007 Z.z. , zákona č. 460/2007 Z.z. , zákona č. 517/2007 Z.z. , zákona č. 537/2007 Z.z. , zákona č. 548/2007 Z.z. , zákona č. 571/2007 Z.z. , zákona č. 577/2007 Z.z. , zákona č. 647/2007 Z.z. , zákona č. 661/2007 Z.z. , zákona č. 92/2008 Z.z. , zákona č. 112/2008 Z.z. , zákona č. 167/2008 Z.z. , zákona č. 214/2008 Z.z. , zákona č. 264/2008 Z.z. , zákona č. 405/2008 Z.z. , zákona č. 408/2008 Z.z. , zákona č. 451/2008 Z.z. , zákona č. 465/2008 Z.z. , zákona č. 495/2008 Z.z. , zákona č. 514/2008 Z.z. , zákona č. 8/2009 Z.z. , zákona č. 45/2009 Z.z. , zákona č. 188/2009 Z.z. , zákona č. 191/2009 Z.z. , zákona č. 274/2009 Z.z. , zákona č. 292/2009 Z.z. , zákona č. 304/2009 Z.z. , zákona č. 305/2009 Z.z. , zákona č. 307/2009 Z.z. , zákona č. 465/2009 Z.z. , zákona č. 478/2009 Z.z. , zákona č. 513/2009 Z.z. , zákona č. 568/2009 Z.z. , zákona č. 570/2009 Z.z. , zákona č. 594/2009 Z.z. , zákona č. 67/2010 Z.z. , zákona č. 92/2010 Z.z., zákona č. 136/2010 Z.z. a zákona č. 144/2010 Z.z. sa mení takto:

V sadzobníku správnych poplatkov v časti II VNÚTORNÁ SPRÁVA Oslobodení k položke 20 sa na konci pripájajú tieto slová: „a cudzinci, ktorí stratili  štátne občianstvo Slovenskej republiky nadobudnutím cudzieho štátneho občianstva od 17. júla 2010 do 31. decembra 2010, cudzinci nad 65 rokov veku, invalidní dôchodcovia a osoby s ťažkým zdravotným postihnutím“.

V sadzobníku správnych poplatkov v časti XVIII KONZULÁRNE POPLATKY sa v položke 247 za písmeno e) dopĺňa Oslobodenie, ktoré znie:

„Oslobodenie

 Od poplatkov podľa tejto položky sú oslobodení cudzinci, ktorým sa udelil azyl, presídlenci z Ukrajiny z oblasti Černobyľu, cudzinci, ktorí stratili  štátne občianstvo Slovenskej republiky nadobudnutím cudzieho štátneho občianstva od 17. júla 2010 do 31. decembra 2010, cudzinci nad 65 rokov veku, invalidní dôchodcovia a osoby s ťažkým zdravotným postihnutím“.

**Čl. III**

Tento zákon nadobúda účinnosť 1. januára 2011.